
KRITERIJI ZA DODJELU NAGRADE 

najuspješnijim studentima doktorskog studija Građevinarstvo
za akad. god. 2025./2026.


Nagrada se dodjeljuje najuspješnijim studentima doktorskog studija Građevinarstvo:
· 1 nagrada studentu 2. godine za postignuti uspjeh u 1. godini 
· 1 nagrada studentu 3. godine za postignuti uspjeh u 2. godini 
· 1 nagrada studentu koji je u akad. godini 2025./2026. stekao doktorat znanosti za postignuti uspjeh tijekom doktorskog studija.

KRITERIJI ZA DODJELU NAGRADE STUDENTIMA DOKTORSKOG STUDIJA

1. IZVRŠAVANJE OBVEZA NA DOKTORSKOM STUDIJU
(Referada za poslijediplomski studij provjerava ispunjavanje navedenih uvjeta)

1.1 Redovito izvršavanje obveza na doktorskom studiju
(Upis u višu godinu studija vrednuje se studentima koji su je upisali bez ponavljanja. Završetak studija u redovitim rokovima vrednuje se studentima koji su ga završili u roku od 3 godine)

IA Redoviti upis 2. godine doktorskog studija  	4 boda
IB Redoviti upis 3. godine doktorskog studija 	4 boda
IC Završetak studija u redovitim rokovima 		4 boda

Napomena: Bodovi se ne zbrajaju međusobno. Maksimalno je moguće ostvariti 4 boda za pojedinu nagradu. 

1.2 Prosjek ocjena iz svih upisanih izbornih kolegija – boduje se sukladno izrazu:


x – prosjek ocjena iz izbornih kolegija
n – broj položenih izbornih kolegija
N – broj upisanih izbornih kolegija


2. OBJAVLJIVANJE ZNANSTVENIH RADOVA 
(Knjižnica Građevinskog fakulteta provjerava ispunjavanje navedenih uvjeta)

2.1 Objavljeni znanstveni radovi i/ili znanstveni radovi prihvaćeni za objavljivanje u časopisima vezani uz područje doktorskog istraživanja boduju se na temelju ranga časopisa (kvartil). Rang časopisa (kvartil) određuje se sukladno faktoru odjeka časopisa (Journal Impact Factor) prema kategorijama JCR (Journal Citation Report) temeljenim na Web of Science bazi, ili kategorijama SJR (SCIMAGO) temeljenim na SCOPUS bazi, a prema području doktorskog istraživanja*. Dodatno, boduje se doprinos doktoranda u izradi rada, kako slijedi:

	Kriterij
	Rang časopisa** (kvartil)

	IIA
	Q1
	Q2
	Q3
	Q4

	
	6 bodova
	4 boda
	2 boda
	1 bod


*Doktorand treba napisati kratko obrazloženje (do 200 znakova) o povezanosti znanstvenog rada, odabrane kategorije i područja doktorskog istraživanja. 
**Za objavljene članke ili članke prihvaćene za objavu, kvartil se uzima za godinu u kojoj je članak objavljen ili prihvaćen za objavu. Ako kvartil za tu godinu nije dostupan, koristi se najnoviji dostupan kvartil za taj časopis.

	Kriterij
	Doprinos u izradi rada objavljenog u časopisu

	IIB
	Glavni autor
	Koautor

	
	1 bod x Dai
	0,5 bodova x Dai



Glavni je autor znanstvenog rada onaj koji je nositelj problematike ili autor koji je najviše pridonio rješavanju konkretnog problema. Glavni autori (najviše dva za isti rad) ne moraju nužno biti prvi u poretku autora. Autori na radu potpisuju suglasnost tko je/su glavni autor/i.
S obzirom na broj autora rada njihov se doprinos (Dai) računa na sljedeći način:
· do četiri autora: 100%
· pet autora: 75%
· šest autora: 50%
· sedam autora: 25%
· više od 7 autora: 100/n %, n = broj autora.

2.2 Objavljeni znanstveni radovi na znanstvenim konferencijama vezani uz područje doktorskog istraživanja. Bodovanje za usmeno izlaganje moguće je ostvariti isključivo za radove koje je doktorand izlagao, pri čemu se razmatra i doprinos doktoranda u izradi rada, kako slijedi:

	[bookmark: _Hlk90547305]Kriterij
	Znanstvena konferencija
	Sudjelovanje na konferenciji s usmenim izlaganjem: cjeloviti rad, recenziran i objavljen u zborniku radova*
	Sudjelovanje na konferenciji s usmenim izlaganjem: sažetak rada ili prošireni sažetak rada
	Sudjelovanje na konferenciji s izlaganjem postera

	IIC
	Međunarodna konferencija**
	2 boda x Dai
	1 bod x Dai
	0,5 bodova x Dai

	IID
	Domaća konferencija
	1 bod x Dai
	0,5 bodova x Dai
	0,25 bodova x Dai


*Prihvaća se i ako je za cjeloviti recenziran rad objavljen samo zbornik sažetaka radova.
**Međunarodna konferencija je skup održan u organizaciji ili pod pokroviteljstvom međunarodne strukovne udruge ili ugledne inozemne institucije, s međunarodnim znanstvenim i recenzentskim odborom.

	Kriterij
	Znanstvena konferencija
	Rad objavljen u zborniku radova bez usmenog izlaganja: cjeloviti rad, recenziran i objavljen u zborniku radova*
	Rad objavljen u zborniku radova bez usmenog izlaganja: sažetak rada ili prošireni sažetak rada

	IIE
	Međunarodna konferencija**
	1 bod x Dai
	0,5 bodova x Dai

	IIF
	Domaća konferencija
	0,5 bodova x Dai
	0,25 bodova x Dai



S obzirom na broj autora rada njihov se doprinos (Dai) računa na sljedeći način:
· do četiri autora: 100%
· pet autora: 75%
· šest autora: 50%
· sedam autora: 25%
· više od 7 autora: 100/n %, n = broj autora.


3. POPULARIZACIJA ZNANOSTI 

3.1 Radovi u časopisima objavljeni za popularizaciju znanosti vezani uz područje doktorskog istraživanja, pri čemu se razmatra i doprinos doktoranda u izradi rada, kako slijedi:
	Kriterij
	Rad u časopisu objavljen za popularizaciji znanosti – doprinos u izradi

	IIIA
	Prvi autor
	Drugi autor
	Koautor

	
	0,25 bodova
	0,20 bodova
	0,15 bodova



3.2 Održavanje javnih prezentacija za popularizaciju znanosti; mora biti vezano uz područje doktorskog istraživanja, kako slijedi:

	Kriterij
	Javna prezentacija s ciljem popularizacije znanosti*

	IIIB
	1 prezentacija = 0,25 bodova


* Prihvaća se i sudjelovanje u televizijskim i radijskim emisijama.

4. OSTALA POSTIGNUĆA

Boduju se postignuća vezana uz područje doktorskog istraživanja, kako slijedi: 

	Kriterij
	Kategorija postignuća*
	Napomena / Broj bodova
	Napomena / Broj bodova

	IVA
	Nagrada dobivena od znanstvene institucije
	strana institucija / 1 bod
domaća institucija / 0,75 bodova

	IVB
	Usavršavanje u drugim znanstvenim institucijama
	ukupno trajanje dulje od 30 dana / 1 bod
	ukupno trajanje do 30 dana / 0,5 bodova

	IVC
	Sudjelovanje na ljetnoj / zimskoj školi iz područja istraživanja
	s ispitom / 0,5 bodova
	bez ispita / 0,25 bodova

	IVD
	Sudjelovanje na radionici iz područja istraživanja
	trajanje dulje od 3 dana 
/ 0,20 bodova
	trajanje do 3 dana / 0,10 bodova

	IVE
	Ostale nagrade vezane za područje istraživanja ili primjenu istraživanja u struci
	0,35 bodova 

	IVF
	Pozvano predavanje
	2 boda

	IVG
	Odobren nacrt teme doktorskoga rada pred povjerenstvom**
	5 bodova

	IVH
	Ocjena dobivena na obrani doktorskog rada***
	Summa cum laude – 8 bodova; Magna cum laude – 7 bodova; Cum laude – 6 bodova; Rite – 5 bodova 


* 	Za veći broj ostvarenih postignuća u istoj kategoriji, bodovi se zbrajaju.
** 	Samo za studente koji nisu postigli stupanj doktora/ice znanosti.
*** 	Za studente s postignutim stupnjem doktora/ice znanosti.

